CELEX: 32014D0798
Language: da
Date: 2014-11-13 00:00:00
Title: 2014/798/EU: Kommissionens gennemførelsesafgørelse af 13. november 2014 om ændring af bilag F til Rådets direktiv 64/432/EØF for så vidt angår formatet for standardsundhedscertifikaterne for samhandel inden for Unionen med kvæg og svin og de yderligere sundhedskrav vedrørende trikiner i forbindelse med handel inden for Unionen med tamsvin (meddelt under nummer C(2014) 8336)  EØS-relevant tekst

15.11.2014   
            
            
               DA
            
            
               Den Europæiske Unions Tidende
            
            
               L 330/50
            
         KOMMISSIONENS GENNEMFØRELSESAFGØRELSE
   af 13. november 2014
   om ændring af bilag F til Rådets direktiv 64/432/EØF for så vidt angår formatet for standardsundhedscertifikaterne for samhandel inden for Unionen med kvæg og svin og de yderligere sundhedskrav vedrørende trikiner i forbindelse med handel inden for Unionen med tamsvin
   
      
         (meddelt under nummer C(2014) 8336)
      
   
   (EØS-relevant tekst)
   
      (2014/798/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig artikel 16, stk. 2, og
   ud fra følgende betragtninger:
   
               (1)
            
            
               I direktiv 64/432/EØF er der fastsat dyresundhedsmæssige betingelser for samhandel inden for Unionen med kvæg og svin. Direktivet foreskriver bl.a., at kvæg og svin under transport til bestemmelsesstedet skal ledsages af et sundhedscertifikat, der er i overensstemmelse med henholdsvis model 1 eller 2 i bilag F.
            
         
               (2)
            
            
               I henhold til artikel 1 i Kommissionens forordning (EF) nr. 599/2004 (2) skal de forskellige sundhedscertifikater, der kræves ved handel inden for Unionen, opstilles på basis af den harmoniserede model i bilaget til nævnte forordning.
            
         
               (3)
            
            
               I betragtning af de tilpasninger, der skal foretages af indholdet af sundhedscertifikaterne som vist i model 1 og 2 i bilag F til direktiv 64/432/EØF, er det nødvendigt ligeledes at tilpasse formatet af disse standardsundhedscertifikater.
            
         
               (4)
            
            
               Bestemmelserne i artikel 6, stk. 2, litra e), og stk. 3, i direktiv 64/432/EØF udløb den 31. december 2000 og bør derfor ikke længere indgå i standardsundhedscertifikatet som vist i model 1 i bilag F til nævnte direktiv som en mulighed ved certifikatudstedelsen.
            
         
               (5)
            
            
               I Kommissionens forordning (EF) nr. 2075/2005 (3) er der fastsat regler for bestemmelse af status for bedrifter, hvor der holdes tamsvin.
            
         
               (6)
            
            
               Ved Kommissionens forordning (EU) nr. 216/2014 (4) om ændring af forordning (EF) nr. 2075/2005 fastsættes der krav, som skal opfyldes af fødevarevirksomhedsledere, for at bedrifter kan blive officielt anerkendt for anvendelse af kontrollerede opstaldningsforhold, og disse bedrifter fritages fra bestemmelserne om testning ved slagtning.
            
         
               (7)
            
            
               Ved Kommissionens gennemførelsesforordning (EU) nr. 1114/2014 (5) om ændring af forordning (EF) nr. 2075/2005 præciseres det, hvilke betingelser der gælder, når tamsvin til avl og levebrug flyttes fra en bedrift til en anden via samlesteder.
            
         
               (8)
            
            
               For at medlemsstaterne kan anvende den relevante undersøgelsesordning for trikiner ved slagtningen og ikke bringe bestemmelsesbedriftens status i fare for så vidt angår tamsvin til avl og levebrug bør oplysninger vedrørende den officielle anerkendelse af de handlede dyrs oprindelsesbedrift for anvendelse af kontrollerede opstaldningsforhold, jf. artikel 8 i forordning (EF) nr. 2075/2005, medtages i standardsundhedscertifikatet for handel inden for Unionen med svin som vist i model 2 i bilag F til direktiv 64/432/EØF.
            
         
               (9)
            
            
               Bilag F til direktiv 64/432/EØF bør derfor ændres.
            
         
               (10)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag F til direktiv 64/432/EØF ændres som angivet i bilaget til denne afgørelse.
   Artikel 2
   Denne afgørelse er rettet til medlemsstaterne.
   Den anvendes fra den 1. januar 2015.
   
      Udfærdiget i Bruxelles, den 13. november 2014.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT 121 af 29.7.1964, s. 1977/64.
   
      (2)  Kommissionens forordning (EF) nr. 599/2004 af 30. marts 2004 om en model for certifikat og erklæring om kontrol i forbindelse med samhandel inden for Fællesskabet med dyr og animalske produkter (EUT L 94 af 31.3.2004, s. 44).
   
      (3)  Kommissionens forordning (EF) nr. 2075/2005 af 5. december 2005 om særlige bestemmelser om offentlig kontrol af trikiner i kød (EUT L 338 af 22.12.2005, s. 60).
   
      (4)  Kommissionens forordning (EU) nr. 216/2014 af 7. marts 2014 om ændring af forordning (EF) nr. 2075/2005 om særlige bestemmelser om offentlig kontrol af trikiner i kød (EUT L 69 af 8.3.2014, s. 85).
   
      (5)  Kommissionens gennemførelsesforordning (EU) nr. 1114/2014 af 21. oktober 2014 om ændring af forordning (EF) nr. 2075/2005 om særlige bestemmelser om offentlig kontrol af trikiner i kød (EUT L 302 af 22.10.2014, s. 46).
   
      BILAG
      
         
            »BILAG F
            
               Model 1
            
            
               Dyresundhedscertifikat for kvæg til avl/levebrug/slagtning
            
            
               
            
               
            
               
            
               
            
               
            
               Model 2
            
            
               Dyresundhedscertifikat for svin til avl/levebrug/slagtning